۱۴۴۷-۴-۲۳ تاریخ نشر شوی خبرونه د ځانګړې اونی لمانځغونده د #افغانی_سرې_میاشتې ټولنې د #ځانګړې_اونۍ شانداره مراسم د ( ستاسو مرستې؛ د مهاجرینو او پېښځپلو ستونزې او کړاوونه کموی) تر عنوان لاندې په څو شېبو کې پیلېدونکی دی! د #افغانی_سرې_میاشتې مرستیال: افغانی سره میاشت د بشرپالنې د اصل پر بنسټ اړمنو او پېښځپلو سره مرسته کوی د #ځانګړې_اونۍ په اړه د ا.ا.ا د ښاغلی رئیس الوزرا ملاتړیز پیغام د ریاست الوزراء د دفتر مرستیال ښاغلی قاری عبدالستار سعید له لوری لوستل کېږی. دا مهال د ا.ا.ا ریاست الوزراء اداری مرستیال ښاغلی مولوی عبد السلام حنفی د #ځانګړې_اونۍ غونډه کې ګډونوالو ته خپله وینا وړاندې کوی! د ا.ا د رئیس الوزرا اداری مرستیال: هر وګړی باید د خپل وس تر اندازې له راسنېدونکو کډوالو او د #کونړ له زلزله ځپلو سره مرسته وکړی افغانستان کې د آی سی آر سی د عملیاتی چارو مشر: افغانی سرې میاشتې تل د اوه ګونو بنسټیزو له مخې د زیانمنو افغانانو لاسنیوی کړی افغانستان کې د آی سی آر سی د عملیاتی چارو مشر: ټولو افغانانو ته د بنسټیزو اصولو د شپېتمې کلیزې او ځانګړې اونۍ د را رسېدو مبارکی وایم. افغانستان کې د ملی ټولنو نړیوال فدراسیون استازی: د اووه ګونو اصولو د پېژندنې په تړاو د فعالیتونو د ترسره کولو په پار ګډونوالو ته معلومات وړاندې کړل. د #افغانی_سرې_میاشتې عمومی رئیس ښاغلی شیخ الحدیث شهاب الدین دلاور: افغانی سرې میاشتې تل د پېښو پر مهال په لومړیو شېبو کې زیانمنو ته ځان رسولی، چې ښه بېلګه یې د کونړ زلزله ځپلو ته رسېدنه او ځواب وینه ده. رئیس ادارهٔ ملی امتحانات ا.ا.ا: از همهٔ تاجران ملی و هم‌وطنان خیرخواه دعوت می‌کنم که در ایام #هفتهٔ_مخصوص، با هلال احمر افغانی کمک کنند و مسئولیت خود را در قبال آسیب‌دیدگان ادا کنند. شیخ الحدیث عبدالباقی حقانی: #افغانی_سره_میاشت یوازینۍ اداره ده، چې له تېرو ۹۶ کلونو راهیسې یې د اړمنو او زیانمنو ستونزو ته رسېدنه کړې ده. د ا.ا.ا د آزموینې د ملی ادارې رئیس: په ټولو ملی سوداګرو او خیرپاله هېوادوالو غږ کوم، چې د #ځانګړې_اونۍ په ورځو کې له افغانی سرې میاشتې سره مرستی وکړی او د زیانمنو پر وړاندې خپل مسؤلیت اداء کړی. شیخ الحدیث شهاب الدین دلاور: #افغانی_سره_میاشت اړمنو او پېښځپلو ته د مرستو رسولو یو غوره ادرس دی، ټول خیرپال هېوادوال دې له دې ادرس نه تر اړمنو او زیانمنو خپلې مرستې ورسوی رئیس عمومی هلال احمر افغانی: #هلال_احمر_افغانی بهترین مرجع برای ارائهٔ کمک به نیازمندان و آسیب‌دیدگان است و از همهٔ هموطنان خیرخواه دعوت می‌شود تا کمک‌های خود را از طریق این مرجع به دست نیازمندان و آسیب‌دیدگان برسانند. مرکزی ریاست د ځانګړې اونی لمانځغونډه د #افغانی_سرې_میاشتې د ځانګړې اونۍ پرانیست غونډه د یو لړ مراسمو په ترڅ کې ترسره شوه پنجشنبه، ۲۳ربیع الآخر ۱۴۴۷ د افغانی سرې میاشتې #ځانګړې_اونۍ پرانیست غونډه د عمومی رئیس ښاغلی شیخ الحدیث شهاب الدین دلاور، د نوموړی مرستیال ښاغلی حافظ عزیزالرحمن، د ا.ا.ا د ریاست الوزرا اداری مرستیال ښاغلی مولوی عبدالسلام حنفی، د آزموینو ملی ادارې عمومی رئیس ښاغلی شیخ الحدیث عبدالباقی حقانی او یو شمېر #وزارتونو د مرستیالانو، د مرستندویه بنسټونو استازو، نړیوالو #کاری_شریکانو، ملی سوداګرو، د مرکزی ریاست د بېلابېلو څانګو رئیسانو، آمرینو، کارکوونکو او رضاکارانو په شتون کې ترسره شوه. غونډه چې د قرآنکریم د څو مبارکو آیتونو په تلاوت سره پیل شوه، په کې د افغانی سرې میاشتې مرستیال ښاغلی حافظ عزیز الرحمن غونډې ته رابلل شوو مېلمنو ته ښه راغلاست ووایه او د ځانګړې اونۍ د پېژندنې او ددې اونۍ په ترڅ کې د #اړمنو، #ناروغانو او #پېښځپلو وګړو د لاسنیوی او هغوی سره د مرستو ترسره کولو په موخه پر هېوادوالو غږ وکړ، څو له دې فرصت څخه ګټه واخلی او د زیانمنو وګړو پر وړاندې خپل مسؤلیت ادا کړی. ورپسې د ځانګړې اونۍ په اړه د ا.ا.ا د رئیس الوزرا ملاتړیز پیغام د ریاست الوزراء د دفتر مرستیال ښاغلی قاری عبدالستار سعید له لوری واورول شو، چې په کې د افغانی سرې میاشتې پر ملاتړ ټینګار شوی و او د ټولو دولتی ادارو له کارکونکو یې افغانی سرې میاشتې ته د یوې ورځې #معاش د ورکړې غوښتنه کړې وه. له بل لوری د ا.ا.ا ریاست الوزراء اداری مرستیال ښاغلی مولوی عبدالسلام حنفی هم په خپله وینا کې د سرې میاشتې د #ملاتړ په پار په داخل او بهر کې له شتمنو وګړو او ملی سوداګرو څخه د خپل توان تر اندازې د همکارۍ غوښتنه وکړه او د خیرپاله وګړو مرستې یې د اړمنو او پېښځپلو د ستونزو په راکمولو کې مهمې وبللې. دغه راز افغانستان کې د #آی_سی_آر_سی او د ملی ټولنو #نړیوال_فدراسیون استازو په خپلو خبرو کې افغانی سرې میاشتې ته د ځانګړې اونۍ او بنسټیزو اصولو د شپېتمې کلیزې مبارکی وویله او د افغانی سرې میاشتې فعالیتونه یې د #بېوزلو افغانانو د ورځنی ژوند د ښه کولو برخه کې اغېزمن یاد کړل او له دې خیریه ملی ټولنې سره یې د ګډو بشری خدمتونو وړاندې کولو برخه کې د دوام ژمنې وکړې. همدا ډول د آزموینې ملی ادارې عمومی رئیس ښاغلی شیخ الحدیث عبدالباقی حقانی غونډه کې د وینا پر مهال د افغانی سرې میاشتې د بشری خدمتونو او فعالیتونو ستاینه وکړه او زیاته یې کړه چې په دې وروستیو کلونو کې د طبیعی پېښو، #سیلابونو، #وچکالۍ او #زلزلو له امله زیانمنو شویو ته پر وخت د اړتیا وړ مرستو رسولو برخه کې د افغانی سرې میاشتې هڅې او خدمات عالی و او په ټولو هېوادوالو یې غږ وکړ، څو د ځانګړې اونۍ په ورځو کې د مرستو ترسره کولو له لارې د هېوادوالو په لاسنیوی کې ونډه واخلی. د غونډې په پای کې د افغانی سرې میاشتې عمومی رئیس ښاغلی شیخ الحدیث شهاب الدین دلاور د سرې میاشتې د لاسته راوړنو په هکله معلومات وړاندې کړل او زیاته یې کړه، چې افغانی سره میاشت هر کال د سلګونو روانی او سوری زړه په رنځ د اخته ناروغانو د درملنې، د زلزلو او سېلابونو له امله د زیانمنو شوو وګړو ستونزو ته د رسیدنې او بې سرپرسته کورنیو د لاسنیوی سربېره په بېلابېلو بشری برخو کې خدمات وړاندې کوی او دا خدمات هغه مهال لا پراخېدای شی، چې ملی او نړیوال مرستندوی بنسټونه، ملی سوداګر او شتمن هېوادوال د افغانی سرې میاشتې له بشرپاله فعالیتونو بشپړ مالی او ځانی ملاتړ وکړی. غونده د اختتامیې دعا سره پای ته ورسېده. د یادونې وړ ده، چې ځانګړې اونۍ هر کال د #میزان په ۲۴مه، د افغانی سرې میاشتې د مالی سرچینو د پیاوړتیا په موخه پیلېږی او تر یوې میاشتې دوام کوی.